TUFแกร่งรอบด้าน ปีนี้กำไรโต15-20%
&nbsp;
17 ส.ค. 2554

โพสต์ทูเดย์ — TUF โตไม่หยุดตั้งเป้าปีนี้กำไรเพิ่ม 1520% หลังปีก่อนกำไรสูงสุดรอบ 20 ปี
นายธีรพงศ์ จันศิริ ประธานกรรมการบริหาร บริษัท ไทยยูเนี่ยน โฟรเซ่น โปรดักส์ (TUF) แถลงผลการดำเนินงานปี 2552 ว่าบริษัทมีกำไรสุทธิ 3,344 ล้านบาท เพิ่มขึ้น 52% จากปี 2551 นับเป็นกำไรสูงสุดในรอบ 20 ปี และยังมีกระแสเงินสดเข้มแข็งถึง 5,900 ล้านบาท 
สำหรับปีนี้บริษัทได้ตั้งเป้าหมายว่าจะมีกำไรสุทธิเติบโต 1520% และรายได้เงินเหรียญสหรัฐเติบโต 12% จากปี 2552 ที่มีรายได้ 519 ล้านเหรียญสหรัฐ โดยใน 2 เดือนแรกปีนี้ยอดขายยังเป็นไปตามที่บริษัทตั้งเป้าไว้ 
นอกจากนั้น ยังคงเป้าหมาย 4 ปีนับจากปี 25522555 รายได้รูปเหรียญสหรัฐให้ได้ 3,000 ล้านเหรียญสหรัฐต่อปี
นายธีรพงศ์ กล่าวว่า TUF ตั้งเป้าหมายจะรักษาอัตราการจ่ายปันผลที่ 50% ของกำไรสุทธิจากปีนี้ที่ประกาศจ่าย 1.92 บาทต่อหุ้น หรือให้อัตราผลตอบแทนปันผลกว่า 5% โดยครึ่งปีหลังแจกหุ้นละ 1 บาท พร้อมรักษาเป้าหมายอัตรากำไรขั้นต้นไว้ (มาร์จิน) ระดับ 1416% จากปี 2552 ที่ทำไว้ 15.1% สูงสุดในรอบ 5 ปี
สำหรับเป้าหมายอัตราผลตอบแทนต่อส่วนผู้ถือหุ้น (ROE) สูงกว่า 20% จากปีก่อนอยู่ที่ 21.8% และอัตราผลตอบแทนต่อสินทรัพย์ (ROA) กว่า 10% จากปี 2552 สร้างสถิติไว้ 12.8%
ปี 2553 บริษัทเน้นบริหารต้นทุน เปิดโรงงานใหม่ที่รัฐจอร์เจีย สหรัฐรวมถึงการควบรวมทีมผู้บริหาร 2 บริษัทย่อยในสหรัฐระหว่างบริษัท ไทรยูเนี่ยน โฟรเซ่น ฟู้ดส์ และเอ็มเพรส อินเตอร์เนชั่นแนล ที่คาดว่าจะแล้วเสร็จกลางปีนี้
นายธีรพงศ์ ให้ความเห็นว่าค่าเงินบาทที่ 33 บาทต่อ 1 เหรียญสหรัฐ ปัจจุบันจะเป็นผลดีต่อการส่งออก ส่วนงบลงทุนปีนี้ตั้งไว้ที่ 1,200 ล้านบาท ในการก่อสร้างห้องเย็นใหม่ จากปีก่อนใช้งบลงทุนไม่เกิน 1,500 ล้านบาท
ทั้งนี้ วิกฤตการณ์หนี้สาธารณะของประเทศในยุโรปไม่ได้ส่งผลต่อ ยอดขายของบริษัท เพราะยิ่งเกิดภาวะวิกฤตสินค้าของ TUF ยิ่งขายดี เพราะผลิตภัณฑ์ปลาทูน่าเป็นสินค้าราคาถูกเมื่อเทียบผลิตภัณฑ์อาหารประเภทอื่น